Elsebeth Gerner Nielsen (RV), 2004-06-04:
I morgen er det 5. juni, grundlovsdag, den dag, hvor vi fejrer vores demokrati.
Demokratiets bærere er selvfølgelig de danske statsborgere.
Derfor er det helt afgørende at have klare regler for, hvem det er, der kan regnes som danske statsborgere, og hvem der ikke kan.
Dette reguleres forunderligt nok ikke i en lov, men i form af det såkaldte kontorcirkulære.
Siden regeringsskiftet er det Dansk Folkeparti og regeringen, der har aftalt indholdet i dette cirkulære.
Det er i sig selv betænkeligt, at et spinkelt flertal afgør et så vigtigt anliggende som, hvem der skal høre til i Danmark.
Endnu mere betænkeligt bliver det, når dette spinkle flertal med jævne mellemrum ændrer på cirkulæret og i første omgang oven i købet med tilbagevirkende kraft.
Hvad skal der egentlig til for at blive dansk statsborger?
Mennesker, som har gjort sig umage med at lære dansk og opfylder de kendte betingelser for tildeling af indfødsret, oplever pludselig, at nu er der nogle helt nye krav, som skal opfyldes.
Det sker, fordi Dansk Folkeparti hele tiden strammer garnet om regeringen med nye krav, som regeringen forpustet forsøger at efterkomme i håbet om, at Dansk Folkeparti vil stemme for det lovforslag, hvis grundlag partiet selv har aftalt med regeringen.
Det er dygtigt gjort af Dansk Folkeparti.
Det er til gengæld uforståeligt, at regeringen så længe har villet finde sig i at blive trukket rundt ved næsen.
I dag er situationen vel nærmest grotesk.
Dansk Folkeparti gør alvor af truslen.
Partiet stemmer imod lovforslaget.
Parlamentarisk betyder det, at der ikke længere er et flertal for loven, og det er der så alligevel, bl.a. fordi Det Radikale Venstre og en række andre partier ikke vil ødelægge muligheden for, at flere tusinde mennesker kan blive danske statsborgere, kan komme til at høre fuldt til i Danmark.
Dansk Folkeparti ønsker et dem og os-samfund, så få som muligt skal slippes ind i det politiske fællesskab, som den danske stat også er
Det Radikale Venstre ønsker et rummeligt samfund.
Det kræver et demokrati, hvor de, som bor her i landet, føler, at de kan øve indflydelse på deres egen hverdag og på verden omkring dem.
Derfor skal der selvfølgelig også stilles rimelige krav til at blive dansk statsborger.
I Det Radikale Venstre håber vi, at regeringen nu vil indse, at det ikke er holdbart alene at lave politik sammen med Dansk Folkeparti, slet ikke når det drejer sig om, hvem der skal være en del af vores politiske fællesskab, og, kunne man tilføje, heller ikke når det drejer sig om, hvordan fremtidens demokratiske struktur skal se ud.
Både hvad angår tildelingen af indfødsret, altså dansk statsborgerskab, og når det drejer sig om Danmarks struktur, så er det demokratisk gambling at lave forlig alene med
Dansk Folkeparti.
Netop i de anliggender, hvor det gælder
Kun på den måde får hele grundlaget for vores politiske arbejde den nødvendige legitimitet.
Tillad mig derfor at opfordre regeringen til at indlede forhandlinger om reglerne for tildeling af dansk indfødsret med henblik på et bredt forlig.
Tillad mig også at opfordre regeringen til at studere udviklingen i andre europæiske lande med henblik på reglerne for tildeling af dansk statsborgerskab.
Det kan være, at vi alle sammen kan lære af erfaringerne fra udlandet.
I år det 100 år siden, at Hal Koch blev født.